3bc65c92a702a000af08992bfcf11dd3
Ξεβούλωμα νεροχύτη, τι να κάνετε
apofraxeismarousi.gr
2021.04
Το **ξεβούλωμα νεροχύτη** μπορεί να γίνει άμεσα με τους παρακάτω τρόπους:
* Φτιάξτε σε μια κούπα ένα μείγμα μαγειρικής σόδας με αλάτι και ρίξτε το στον νεροχύτη. Αφήστε το μείγμα να κάνει τη δουλειά του για περίπου 15 -20 λεπτά. Στο ενδιάμεσο ζεστάνετε ένα λίτρο νερό στον βραστήρα ή σε ένα κατσαρολάκι. Έπειτα ρίξτε το ζεστό νερό σιγά σιγά στο σιφώνι του νεροχύτη.
* Ρίξτε μισό με ένα λίτρο ζεστού νερού στο σιφώνι. Έπειτα γεμίστε μια κούπα με σόδα και και αδειάστε την στο σιφώνι του νεροχύτη. Μετά από 5-10 λεπτά γεμίστε ένα φλιτζάνι με ξύδι και αδειάστε τη πάλι στο στόμιο του σιφωνιού. Καλύψτε το με ένα πανί και αφήστε το για τουλάχιστον μια ώρα. Στο τέλος αδειάστε πάλι πολύ σιγά άλλο ένα λίτρο ζεστό νερό.
* Ένας τρόπος που μπορούν όλοι να εφαρμόσουν στο σπίτι τους για το **ξεβούλωμα του νεροχύτη**, είναι να χρησιμοποιήσουμε μια κρεμάστρα ή ένα σύρμα. Με τη χρήση μιας πένσας ισιώστε το συρμάτινο της κρεμάστρας. Ρίξτε σιγά σιγά 2-3 λίτρα ζεστού νερού με γύρω στα 100ml απορρυπαντικό πιάτων για να μαλακώσουν τα υπολείμματα τροφών. Μετά από 20 λεπτά με αρκετή προσοχή προσπαθήστε να ξεμπλοκάρετε με το σύρμα τα υπολείμματα τροφών, τρίχες και ότι άλλο εμποδίζει τη ροή των υδάτων. Έπειτα ρίξτε πάλι 1 λίτρο ζεστό νερό σιγά σιγά.
* Ο πιο κλασικός τρόπος που χρησιμοποιούμε για το ξεβούλωμα του νεροχύτη είναι η χρήση της βεντούζας. Καλύψτε το στόμιο του σιφωνιού με τη βεντούζα. Ανοίξτε τη βρύση και αφήστε το νερό να καλύψει το κεφάλι της βεντούζας. Κάνοντας παλινδρομικές κινήσεις πάνω κάτω θα ακούσετε τα νερά να απελευθερώνονται μέχρι η ροή να ακούγεται φυσιολογική.












b6b03e4bcb915fd05dcc0352a4bbf027
Ξεβούλωμα νιπτήρα, ποια είναι η λύση να το κάνετε μόνοι σας
apofraxeismarousi.gr
2021.04
* Ένας πολύ αποτελεσματικός τρόπος για  το **ξεβούλωμα του νιπτήρα** είναι να ρίξετε στο σιφώνι του νιπτήρα μισό φλιτζάνι σόδα. Μετά από 5 λεπτά ρίξτε μισό φλιτζάνι ξύδι και αφήστε το  να δουλέψει για περίπου 20 λεπτά. Το μείγμα σόδας και ξυδιού θα αφρίσει και υπάρχει περίπτωση να αναδυθούν οσμές. Σε αυτή τη περίπτωση ρίξτε λίγο χυμό λεμονιού. Μετά από 5 λεπτά ρίξτε ένα λίτρο ζεστού νερού.
* Ρίξτε ένα με δύο λίτρα ζεστού νερού στο σιφώνι του νιπτήρα για να μαλακώσουν τα υπολείμματα. Χρησιμοποιήστε  ένα πλαστικό αγκαθωτό εργαλείο απόφραξης του εμπορίου ή σύρμα και καθαρίστε προσεκτικά τα σημεία φραγής. Στο τέλος ρίξτε άλλο ένα λίτρο ζεστό νερό.
* Ρίξτε μισό φλιτζάνι αλάτι στο στόμιο του σιφωνιού και αφήστε το 5-10 λεπτά. Έπειτα ρίξτε 2 λίτρα ζεστό νερό. Μπορείτε να το επαναλάβετε και δεύτερη φορά. Αυτή η μέθοδος είναι ιδιαίτερα αποτελεσματική για να διαλύσετε υπολείμματα σαπουνιού που έχουν βουλώσει τον νιπτήρα.
* Χρησιμοποιείστε βεντούζα από καουτσούκ. Φράξτε το στόμιο του σιφωνιού με τη βεντούζα και αφήστε τη βρύση να τρέξει μέχρι να καλυφθεί το κεφάλι της βεντούζας. Κουνήστε πάνω κάτω τη βεντούζα μέχρι να ακούσετε το νερό να τρέχει πάλι φυσιολογικά στην αποχέτευση.

69f3b3aace6b3a68bc95e2a0283b7b9f
Με ποιους τρόπους γίνεται το ξεβούλωμα της αποχέτευσης;
apofraxeismarousi.gr
2021.04
Υπάρχουν διάφοροι τρόποι για το **ξεβούλωμα της αποχέτευσης**. Εξαρτάται από το είδος του προβλήματος, τον τύπο της αποχέτευσης σας, τα υλικά που έχουν προκαλέσει το βούλωμα και το χρονικό διάστημα που έχει να καθαριστεί το αποχετευτικό σας δίκτυο. Αν για παράδειγμα έχετε πήλινους ή μαντεμένιους σωλήνες, τότε αποφεύγουμε να χρησιμοποιήσουμε πιεστικό μηχάνημα γιατί υπάρχει κίνδυνος να σπάσουν. Σε μια τέτοια περίπτωση χρησιμοποιούμε ηλεκτροκίνητο, περιστροφικό μηχάνημα. Αν έχουμε χρόνια συσσώρευση υλικών που έχουν “πετρώσει” στις σωληνώσεις, τότε χρησιμοποιούμε τη μέθοδο της υδροβολής υψηλής πίεσης για να ξεβουλώσουμε της αποχέτευσή σας.